הר הבית הוא המקום הקדוש ליהודים בעולם. המקום בו היו בתי המקדש הראשון והשני, והמקום בו ייבנה, כך מצפים היהודים כבר דורות – בית המקדש השלישי. על פי המסורת שלנו זהו ההר שבו עקד אברהם את יצחק, האבן שבמרכזו של ההר – נחשבת כתשתית-העולם (אבן-השתיה), וההר עליו ניבא ישעיהו את הנבואה הכה-אוניברסלית: וְהָיָה בְּאַחֲרִית הַיָּמִים נָכוֹן יִהְיֶה הַר בֵּית ה' בְּרֹאשׁ הֶהָרִים וְנִשָּׂא מִגְּבָעוֹת וְנָהֲרוּ אֵלָיו כָּל הַגּוֹיִם… כִּי מִצִּיּוֹן תֵּצֵא תוֹרָה וּדְבַר ה' מִירוּשָׁלָ‍ִם.